section_heading: Povijest zbora
paragraph_text: Zbor je utemeljen 2004. godine, a djeluje pod ravnanjem prof. Vinke Burić. Njeguje program klasičnih zborskih djela i zborskih obrada skladbi iz oblasti etno, te pop i rock glazbe, s posebnim naglaskom na zborska ostvarenja nastala u istarskom podneblju i temeljena na istarskoj ljestvici i istarskom glazbenom idiomu. Za oblikovanje osebujnog glazbenog izričaja zbora Rondo Histriae posebno su zaslužni Mo. Miroslav Homen, prof. Neven Radaković i prof. Vinka Burić.